Amaru ƐMER MEZDAD yefka i wungal-agi isem TAGREST URƔU acku tidyanin-is ḍrant deg lawan-nni n tegrest, deg udrar yeččuren d adfel, timuccarin s napalm i dkkatent sentaɛent timest ula deg udfel. Seg wayen i d-nebder uqbel, ad d-nini tagrest, urɣu sin n wawalen-a mgaraden maca ddukklen ɣef wayen yettidiren deg wungal, skud d tallit n lgira teṭṭuqet deg-s tmest d uḥaruq yellan deg tallit n tagrest d udfel d usemid, mi d-ɣlint lbumbat seg yigenni sruɣant ula d adfel. Iwaha-d ƐMER MEZDAD ɣef unamek n uzwel-a deg awal-is: tendeh tmes ahat 40 iɣalen ɣef anida nexmet. Tagrest, urɣu! Yekker uḥeǧǧaǧu annect-ilat(...) ziɣ d lbumbat n napalm iwumi i d-yebra(...) Nwala adfel mi ireqq(...)Ur ẓriɣ ara ad ddreɣ ar d waliɣ adfel yerɣa, ablaḍ yefsi: ihi d tidet, teṭṭef deg-sen tmes amzun di zzit i tenṭeḍ.4 5.2. Lebni n ungal